ทดสอบสายสีม่วงช้า1เดือน
ตัวรถจากญี่ปุ่นมาครบช้า-ติวเข้มคนขับรถ,แผนรปภ.สถานี,รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งถึงความคืบหน้า การทดสอบเดินรถไฟฟ้าสายสีม่วงช่วงบางใหญ่- สะพานพระนั่งเกล้า-บางซื่อ ว่า ขณะนี้การทดสอบเดินรถล่าช้ากว่าแผนงานประมาณ 1 เดือน โดยขบวนรถไฟฟ้าจากประเทศญี่ปุ่นเพิ่งส่งมาถึงไทยครบทั้ง 21 ขบวน เดือน ก.พ. ที่ผ่านมา จากเดิมจะต้องส่งมาให้ครบภายในเดือน ม.ค.59 ทำให้การทดสอบเดินรถยังไม่เต็มรูปแบบหรือเห็นความเคลื่อนไหวเท่าที่ควร ทั้งนี้การทดสอบเดินรถช่วงแรกโดยผู้เชี่ยวชาญจากประเทศญี่ปุ่น เพื่อตรวจสอบข้อผิดพลาด หากพบปัญหาหรือข้อบกพร่องก็จะรายงานกลับไปยังประเทศญี่ปุ่นเพื่อทำการแก้ไขขบวนรถไฟฟ้าที่อยู่ระหว่างประกอบให้เกิดความสมบูรณ์ยิ่งขึ้นก่อนจะส่งมาไทย ใช้เวลาทดสอบประมาณ 2 เดือน จากนั้นจึงส่งมอบให้พนักงานบริษัททดลองเดินรถเอง โดยผู้เชี่ยวชาญจากญี่ปุ่นทำหน้าที่เป็นพี่เลี้ยงคอยดูแลเท่านั้น ภายในเดือน มี.ค.นี้ จะเริ่มทยอยส่งมอบหน้าที่ให้คนไทยทดสอบเดินรถเอง คาดว่าจะเริ่มเห็นขบวนรถไฟฟ้าออกวิ่งมากขึ้น,สำหรับแผนการทดสอบเดินรถไฟฟ้าสายสีม่วง เดือน เม.ย.จะเริ่มทดสอบ ระบบควบคุมการเดินรถตามแนวเส้นทางและสถานี จากนั้นเดือน พ.ค.-มิ.ย. ทดสอบการรับน้ำหนักบรรทุก โดยบรรทุกกระสอบทรายแทนน้ำหนักผู้โดยสาร เพื่อทดสอบการหยุดรถ เดือน ก.ค. จึงเริ่มให้คนขึ้นไปทดลองนั่งเพื่อทดสอบจริง ก่อนจะเปิดให้บริการ เดือน ส.ค.59 ส่วนมาตรการด้านความปลอดภัย รฟม. เตรียมส่งเจ้าหน้าที่รักษาความปลอดภัยขึ้นไปกำกับดูแลที่ประจำที่ศูนย์ควบคุมภายในสถานีโดยตรง เนื่องจากรถไฟฟ้าสายสีม่วง รฟม. เป็นคนกำกับดูแลเอง ต่างจากรถไฟฟ้าใต้ดิน การเข้าออกต้องได้รับ ความยินยอมจากบริษัท รถไฟฟ้าและทางด่วนกรุงเทพ จำกัด หรือบีอีเอ็ม ผู้รับสัมปทาน สำหรับขอบเขตความรับผิดชอบเจ้าหน้าที่รักษาความปลอดภัย 1 คน จะต้องดูแลพื้นที่สถานี 3 แห่ง และอาคารจอดรถทั้ง 4 แห่ง เชื่อมต่อกับสถานี มีสำนักงานของเจ้าหน้าที่รักษาความปลอดภัย ประจำเพื่อตรวจสอบดูแลความปลอดภัยอีกด้วย.
รายงานข่าวจากการรถไฟฟ้าขนส่งมวลชนแห่งประเทศไทย (รฟม.) แจ้งถึงความคืบหน้า การทดสอบเดินรถไฟฟ้าสายสีม่วงช่วงบางใหญ่- สะพานพระนั่งเกล้า-บางซื่อ ว่า ขณะนี้การทดสอบเดินรถล่าช้ากว่าแผนงานประมาณ 1 เดือน
ทดสอบเดินรถ,รถไฟฟ้า,สายสีม่วง,ช้ากว่าแผนงาน,การรถไฟฟ้าขนส่งมวลชนแห่งประเทศไทย,ข่าว,ไทยรัฐฉบับพิมพ์